open-index/open-wikipedia-markdown huggingface dataset:
Άγιος Θωμάς (αποσαφήνιση)

Με την ονομασία **Άγιος Θωμάς** μπορεί να αναφέρονται τα παρακάτω.

## Πρόσωπα
*Απόστολος Θωμάς, ένας από τους δώδεκα αποστόλους του Χριστού.

## Ελληνικοί οικισμοί
*Άγιος Θωμάς Αίγινας
*Άγιος Θωμάς Αιτωλοακαρνανίας
*Άγιος Θωμάς Βοιωτίας
*Άγιος Θωμάς Ηρακλείου
*Άγιος Θωμάς (Κύπρος)
*Άγιος Θωμάς Πρέβεζας 

## Γεωγραφικά στοιχεία

* Άγιος Θωμάς, βραχονησίδα στον Σαρωνικό Κόλπο

## Εκκλησίες
*Άγιος Θωμάς (Γουδή)
*Άγιος Θωμάς (Μαρούσι)

## Ξένα τοπωνύμια
*Άγιος Θωμάς και Πρίγκιπας
*Άγιος Θωμάς (Παρθένοι Νήσοι)
*Άγιος Θωμάς, Μπαρμπάντος
*Άγιος Θωμάς, Τζαμάικα

## Άλλες χρήσεις
*Π.Ο. Αγίου Θωμά Γουδί
*Σιδηροδρομικός Σταθμός Αγίου Θωμά

## Δείτε επίσης
*Θωμάς, αποσαφήνιση
Θωμάς

Το όνομα **Θωμάς** μπορεί να αναφέρεται:

* Απόστολος Θωμάς, ένας από τους δώδεκα αποστόλους του Χριστού.
* Θωμάς (όνομα), της ορθόδοξης εκκλησίας που εορτάζεται την πρώτη Κυριακή μετά την Κυριακή του Πάσχα και στις 6 Οκτωβρίου.

## Αρχαία εποχή
* Θωμάς ο Σχολαστικός, επιγραμματοποιός.
* Θωμάς ο Σλάβος, βυζαντινός στρατιωτικός, 8ος & 9ος αιώνας.

## Πατριάρχες
* Πατριάρχης Θωμάς Α΄, 7ος αιώνας.
* Πατριάρχης Θωμάς Β΄, 7ος αιώνας.

## Δεσπότες

* Θωμάς Παλαιολόγος, τελευταίος Δεσπότης του Μορέως.

## Πρόσωπα στον μεσαίωνα
### Γάλλοι
* Θωμάς Α΄ ντ'Ωτρεμανκούρ, 13ος αιώνας.
* Θωμάς Β΄ ντ'Ωτρεμανκούρ, 13ος αιώνας.
* Θωμάς Γ΄ ντ'Ωτρεμανκούρ, 13ος & 14ος αιώνας.

### Άγγλοι
* Θωμάς του Γούντστοκ, 14ος αιώνας.
* Θωμάς του Κλάρενς, 14ος αιώνας.

### Άλλοι
* Θωμάς Β΄ Πρελούμπος, 14ος αιώνας.
* Θωμάς Β’ Λογοθέτης, 17ος αιώνας.

## Δείτε επίσης
* Άγιος Θωμάς, αποσαφήνιση.
* Ευαγγέλιο του Θωμά, ευαγγέλιο της Αγίας Γραφής.
* Μεγάλος Θωμάς του Ουέστμινστερ, εκκλησιαστική καμπάνα στη Μεγάλη Βρετανία.
Μακλίντοκ (νησί)

Η νήσος **Μακλίντοκ** (ρωσικά: *Остров Мак-Клинтока*) είναι ρωσικό νησί στον Αρκτικό ωκεανό και ειδικότερα το έβδομο μεγαλύτερο νησί του αρχιπελάγους της γης του Φραγκίσκου Ιωσήφ μετά τη νήσο Ζέμλια Γκεόργκα (Γη του Γεωργίου), τη Γη του Βίλτσεκ, τη νήσο Γκράχαμ Μπελ, τη Γη της Αλεξάνδρας, το Χωλ και το Σόλσμπερι. Έχει έκταση 612 τετραγωνικά χιλιόμετρα και το ψηλότερο σημείο του νησιού βρίσκεται σε ύψος 521 μέτρων. Το νησί πήρε το όνομα του από τον Ιρλανδό εξερευνητή Φράνσις Λέοπολντ Μακλίντοκ και διοικητικά ανήκει στην περιφέρεια Αρχάγγελσκ.

## Εξωτερικοί σύνδεσμοι
* 

Κατηγορία:Νησιά του Όμπλαστ του Αρχάγγελσκ
Νιόν

Η **Νιόν** (Nyon) είναι δήμος στην επαρχία Νιόν στο καντόνι του Βω στην Ελβετία. Βρίσκεται περίπου 25 χιλιόμετρα βορειοανατολικά από το κέντρο της πόλης της Γενεύης, και από το 1970 έχει γίνει μέρος της μητροπολιτικής περιοχής της Γενεύης. Βρίσκεται στις όχθες της λίμνης της Γενεύης και είναι η έδρα της περιφέρειας της Νιόν. Η πόλη έχει (από τον Αύγουστο του 2013) πληθυσμό 19.016. Συνδέεται με το υπόλοιπο της Ελβετίας μέσω της Route Suisse, τον Autoroute A1 και τους σιδηροδρόμους της *Arc Lémanique*.Η Νιόν είναι η σημερινή έδρα της UEFA,από το 1995.

## Παραπομπές


Κατηγορία:Πόλεις της Ελβετίας
Limited-Edition Vinyl Box Set

Το **Limited-Edition Vinyl Box Set** είναι συλλογή έξι δίσκων βινυλίου του χέβι μέταλ συγκροτήματος Metallica, η οποία κυκλοφόρησε στις 23 Νοεμβρίου του 2004. Περιλαμβάνει τέσσερα άλμπουμ  ένα ΕΡ και ένα σινγκλ των Metallica που κυκλοφόρησαν από το 1983 μέχρι το 1988.
Κάθε αντίτυπο ήταν αριθμημένο από το # 1 μέχρι το # 5000, αφού η συλλογή κυκλοφόρησε στον περιορισμένο αριθμό των πέντε χιλιάδων αντιτύπων.

## Το Box-set
1. ***[[Kill 'Em All]]***
2. ***[[Ride the Lightning]]***
3. ***[[Creeping Death]]***
4. ***[[Master of Puppets]]***
5. ***[[The $5.98 E.P.: Garage Days Re-Revisited]]***
6. ***[[...And Justice for All]]***

## Τα μέλη του συγκροτήματος
Οι ηχογραφήσεις του **Limited-Edition Vinyl Box Set** πραγματοποιήθηκαν από τους εξής μουσικούς:

**[[Τζέιμς Χέτφιλντ]]** - *κιθάρα, φωνητικά*
**[[Κερκ Χάμμετ]]** - *κιθάρα*
**[[Κλιφ Μπάρτον]]** - *μπάσο*
**[[Τζέισον Νιούστεντ]]** - *μπάσο*
**[[Λαρς Ούλριχ]]** - *τύμπανα*

## Πηγές
* Metallica - Limited-Edition Vinyl Box Set (Box Set, LP) at Discogs
* Metallica - Limited-Edition Vinyl Box Set - Reviews - Encyclopaedia Metallum
* Metallica - Vinyl Box Set - Metal Storm

Κατηγορία:Άλμπουμ του 2004
Κατηγορία:Compilation άλμπουμ των Metallica
Στρόβιλος (φρούριο)

Η **Στρόβιλος**, σημερινό **Ασπάτ** ή **Τσιφίτ Καλεσί**, είναι φρούριο της βυζαντινής περιόδου επί των νοτιοδυτικών ακτών της Ανατολίας, απέναντι από το νησί της Κω και πλησίον του σημερινού Μπόντρουμ της Τουρκίας.

Πρώτη αναφορά της γίνεται το 724, καθιστώντας την ως έναν από τους λιγοστούς γνωστούς μικρασιατικούς οικισμούς οι οποίοι ιδρύθηκαν κατά την διάρκεια του Πρώιμου Μεσαίωνα, με αποτέλεσμα, σύμφωνα με τον ερευνητή Κλάιβ Φος, «να πρέπει να αποκαλύπτει την εμφάνιση ενός καθαρά βυζαντινού οικισμού». Ήταν περισσότερο γνωστή ως τόπος εξορίας, καθώς και ως σημαντικό φρούριο και ναυτική βάση του Θέματος Κιβυρραιωτών. Ως τέτοια δέχθηκε επίθεση δύο φορές από τους Άραβες, το 924 και το 1035. Επίσης αναφέρεται ύπαρξη μοναστηριού στη συγκεκριμένη τοποθεσία κατά την διάρκεια του 11ου αιώνα. Το φρούριο αλώθηκε από τους Σελτζούκους Τούρκους προς το 1080, ωστόσο ανακατελήφθη και οι οχυρώσεις του ενισχύθηκαν υπό τους Κομνηνούς. Παρέμεινε υπό βυζαντινό έλεγχο έως το 1269, όταν και κατελήφθη από το τουρκικό εμιράτο του Μεντεσέ.

## Παραπομπές

## Πηγές
*

Κατηγορία:Βυζαντινή Μικρά Ασία
Κατηγορία:Οικισμοί της Βυζαντινής Αυτοκρατορίας
Κατηγορία:Μεσαιωνικοί αρχαιολογικοί χώροι της Μικράς Ασίας
Κατηγορία:Βυζαντινές οχυρώσεις στην Τουρκία
Κατηγορία:Βυζαντινά κάστρα
Ζάλδαπα

Η **Ζάλδαπα** ή **Ζέλδαπα** ή **Ζέλπα** ήταν μια υστερορωμαϊκή και βυζαντινή οχυρωμένη πόλη στη Μικρά Σκυθία και της επαρχίας της Μοισίας, σήμερα βρίσκεται κοντά στο Αμπρίτ της Βουλγαρίας.

Τον χειμώνα του 593 ή 594 καταστράφηκε από επιδρομή των Σλάβων, ο Χαγάνος των Αβάρων αναφέρει ο Θεόφιλος, μαζί με άλλες συνοριακές πόλεις της Βυζαντινής Αυτοκρατορίας. 

Αρχικά αναφέρεται ένα Θρακικός οικισμός που γνώρισε ανάπτυξη μετά την ρωμαϊκή κατάκτηση της περιοχής. Επί βυζαντινής αυτοκρατορίας έγινε έδρα επισκοπής και οχυρώθηκε, από εκεί ξεκίνησε μία εξέγερση κατά του Ιουστινιανού.

Το τείχος της είχε πάχος δύο μέτρα, περιβαλλόταν από τάφρο ενώ διέθετε και αμυντικούς πύργους. Τον 7ο αιώνα σταδιακά εγκαταλείφθηκε.

## Πηγές
* Το κάστρο της Ζάλδαπα
* Olteanu, Sorin. "Zaldapa-Zeldepa", Linguae Thraco-Daco-Moesorum (in Romanian). Retrieved 22 May 2011

Κατηγορία:Οικισμοί της Βυζαντινής Αυτοκρατορίας
Κατηγορία:Βυζαντινά κάστρα
Κατηγορία:Μεσαιωνική ιστορία της Βουλγαρίας
Κατηγορία:Πόλεις της αρχαίας Θράκης
Κάστρα των Κυθήρων

Τα **Κάστρα των Κυθήρων** χτίστηκαν στα χρόνια της Ενετοκρατίας, αν και στο κάστρο των Κυθήρων φαίνεται ότι προϋπήρχαν βυζαντινά οχυρωματικέ εγκαταστάσεις.

Ο παρακάτω κατάλογος των κάστρων, των φρουρίων και των λοιπών οχυρωματικών μνημείων των Κυθήρων, είναι ταξινομημένος κατά ουσιαστική αλφαβητική σειρά (χωρίς δηλαδή τα προθέματα ακρόπολη, κάστρο, καστέλι, πύργος, μπούρτζι κλπ).

*Κάστρο Αβλέμονα ή Αυλαίμονα, , Αυλέμονας
*Κάστρο Χώρας Κυθήρων ή Κάστρο Καψαλίου Κυθήρων, , Χώρα Κυθήρων
*Κάστρο Μυλοποτάμου Κυθήρων, , Μυλοπόταμος
*Κάστρο Παληοχώρας Κυθήρων, , Παληοχώρα

Κατηγορία:Κατάλογοι που αφορούν την Ελλάδα
Σέρχιο Ρομέρο

Ο **Σέρχιο Ρομέρο** (Ισπανικά: *Sergio Germán Romero*, πλήρες όνομα: **Σέρχιο Χερμάν Ρομέρο**, γεννημένος στις 22 Φεβρουαρίου 1987) είναι πρώην διεθνής Αργεντίνος ποδοσφαιριστής που αγωνιζόταν ως τερματοφύλακας.

## Βιογραφικά στοιχεία
Ξεκίνησε την επαγγελματική του καριέρα με τη Ράσινγκ το 2007 και στη συνέχεια μεταγράφηκε στην ολλανδική Άλκμααρ. Στις 22 Αυγούστου 2011 μεταγράφηκε στην ιταλική Σαμπντόρια έναντι άγνωστης αμοιβής που υπολογίζεται σε € 3.500.000. Για την περίοδο 2013–2014, ο Ρομέρο πήγε δανεικός στη Μονακό. Επιστρέφοντας στη Σαμπντόρια, ήταν συχνά αντικαταστάτης του Εμιλιάνο Βιβιάνο.

Στις 27 Ιουλίου 2015, ελεύθερος πλέον από το συμβόλαιό του, υπέγραψε ένα νέο τριετές συμβόλαιο με δυνατότητα παράτασης για ένα ακόμη έτος, στην Μάντσεστερ Γιουνάιτεντ, έτσι συνεργάζεται και πάλι με τον φαν Χάαλ, τον πρώην προπονητή του στην Άλκμααρ.

Έχει εκπροσωπήσει την Αργεντινή στο Πρωτάθλημα Νέων της Νοτίου Αμερικής το 2007, στο Παγκόσμιο Κύπελλο Κ-20 το 2007, στο Παγκόσμιο Κύπελλο του 2010 και του 2014, καθώς και στους Θερινούς Ολυμπιακούς Αγώνες του 2008, όταν η Αργεντινή κέρδισε το χρυσό μετάλλιο.

Στις 24 Μαΐου 2017 κατέκτησε με τη Μάντσεστερ Γιουνάιτεντ το Γιουρόπα Λιγκ.

## Στατιστικά

## Παραπομπές


## Εξωτερικοί σύνδεσμοι

* Official website 

Κατηγορία:Αργεντινοί ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Αργεντινής
Κατηγορία:Ποδοσφαιριστές Σέριε Α
Κατηγορία:Ποδοσφαιριστές ΟΚ Σαμπντόρια
Κατηγορία:Ποδοσφαιριστές ΑΣ Μονακό
Κατηγορία:Ποδοσφαιριστές ΑΖ Άλκμααρ
Κατηγορία:Ποδοσφαιριστές Ράσινγκ Κλουμπ
Κατηγορία:Ποδοσφαιριστές Κόπα Αμέρικα 2011
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές ολυμπιακής ομάδας Αργεντινής
Κατηγορία:Ποδοσφαιριστές Μάντσεστερ Γιουνάιτεντ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Έρεντιβιζι
Κατηγορία:Παίκτες νικητές ΟΥΕΦΑ Γιουρόπα Λιγκ
Ρουσόκαστρο

Το **Ρουσόκαστρο** () είναι βυζαντινό κάστρο στη Βουλγαρία, σε απόσταση 20 χλμ. βορειοδυτικά της πόλεως του Μπουργκάς. Βρίσκεται επί της κορυφής λόφου, πλησίον ομώνυμου χωριού, καθώς και ποταμού, σε κοντινή απόσταση των ακτών του Εύξεινου Πόντου. 

## Ιστορία
Ανεγερθέν κατά τη διάρκεια του 5ου αιώνα από τους Βυζαντινούς, το φρούριο αποτέλεσε μέρος ευρύτερης σειράς οχυρώσεων, στρατηγικά τοποθετημένων επί των συνόρων του κράτους, ενώ τα τείχη του ορθώνονται σε ύψος έως και ανώτερο των 5 μέτρων, βάσει των έως σήμερα σωζόμενων αρχαιολογικών ευρημάτων.

Απώτερος σκοπός των συγκεκριμένων κατασκευών ήταν η καλύτερη δυνατή επιτήρηση των συνόρων και των οδικών δικτύων του κράτους, ενώ, παράλληλα, η στρατηγική τοποθεσία επί της οποίας, συνήθως, βρίσκονταν χτισμένα επέτρεπε την μεταξύ τους οπτική επαφή και επικοινωνία μέσω σημάτων φωτιάς.

Πινακίδα χρονολογούμενη κατά τη διάρκεια του 6ου αιώνα και η οποία ανευρέθηκε εντός του χώρου του φρουρίου αναφέρει ως διοικητή του, κατά τη διάρκεια της συγκεκριμένης περιόδου, τον Ιουστίνο, δισέγγονο του αυτοκράτορα Ιουστινιανού Α´.

Νομίσματα με αναπαράσταση του αυτοκράτορα Φωκά, τα οποία ανευρέθηκαν κατά τη διάρκεια αρχαιολογικής φύσεως ερευνών εντός του χώρου του φρουρίου, αποτελούν ένδειξη για το γεγονός πως το τελευταίο συνέχισε να βρίσκεται σε χρήση κατά τη διάρκεια της περιόδου μεταξύ των τελών του 6ου και των απαρχών του 7ου αιώνα.

Χρονικά, πρώτη έγγραφη αναφορά στην ονομασία «Ρουσόκαστρο» εντοπίζεται εντός του έργου του Άραβα γεωγράφου και χαρτογράφου Μουχάμαντ αλ-Ιντρίσι. Εντός αυτού, ο αλ-Ιντρίσι περιγράφει το Ρουσόκαστρο ως σημαντικού μεγέθους οχυρή θέση, με σημαντικό, επίσης, μέγεθος πληθυσμού.

Στις 18 Ιουλίου 1332, η τοποθεσία του φρουρίου αποτέλεσε το πεδίο ομώνυμης μάχης μεταξύ των δυνάμεων του τσάρου της Βουλγαρικής Αυτοκρατορίας, Ιβάν Αλεξάνταρ, και των βυζαντινών στρατευμάτων του αυτοκράτορα Ανδρόνικου Γ΄ Παλαιολόγου, η οποία και είχε νικηφόρα έκβαση για τους Βούλγαρους.

Το 1443, το φρούριο κατεστράφη οριστικά, έπειτα από την κατάληψή του από τους Οθωμανούς.

Σήμερα, το φρούριο αποτελεί αντικείμενο αρχαιολογικών μελετών και ερευνών από ομάδα ερευνητών του Περιφερειακού Ιστορικού Μουσείου του Μπουργκάς, ενώ η χρηματοδότησή τους πραγματοποιείται, από κοινού, από τον τοπικό δήμο του Κάμενο, καθώς και από το Υπουργείο Πολιτισμού της Βουλγαρίας.

## Παραπομπές


## Πηγές

* 
* 

## Εξωτερικοί σύνδεσμοι
* 

Κατηγορία:Βυζαντινά κάστρα
Κατηγορία:Κάστρα στη Βουλγαρία
Αθανάδας

Ο ***Αθανάδας***, συγγραφέας ενός έργου με τίτλο *Αμβρακικά*, αναφέρεται από τον μυθογράφο Αντωνίνο Λιβεράλις στο 4ο κεφάλαιο των *Μεταμορφώσεων* (στην ιστορία του Κραγαλέα τον οποίο μεταμόρφωσε σε πέτρα ο Απόλλων).

Κανείς άλλος αρχαίος συγγραφέας, εκτός από τον Αντωνίνο, δεν μνημονεύει τον Αθανάδα, ούτε και είναι γνωστό αν τα *Αμβρακικά* ήταν ποιητικό ή ιστορικό έργο.

## Παραπομπές


κατηγορία:Αρχαίοι Έλληνες συγγραφείς
Elbow

Οι **Elbow** είναι αγγλικό εναλλακτικό ροκ συγκρότημα. Δημιουργήθηκε στην ευρύτερη περιοχή του Μάντσεστερ από τους Γκάι Γκάρβι, Ρίτσαρντ Τζαπ, Κρέγκ Πότερ, Μαρκ Πότερ και Πιτ Τέρνερ, οι οποίοι έπαιζαν μουσική μαζί από τις αρχές της δεκαετίας του 1990, και το 1997 υιοθέτησαν το σημερινό τους όνομα *Elbow*.

## Αναγνώριση
To 2008 έλαβαν το βραβείο Mercury Prize για το άλμπουμ τους *The Seldom Seen Kid*. Επίσης, το 2009 τους απονεμήθηκε το βραβείο του καλύτερου Βρετανικού συγκροτήματος, στα Brit Awards.

## Μέλη του συγκροτήματος
* Γκάι Γκάρβι - φωνητικά, κιθάρα
* Ρίτσαρντ Τζαπ - ντραμς, κρουστά
* Κρέγκ Πότερ - πλήκτρα, πιάνο
* Μαρκ Πότερ - κιθάρα, δεύτερα φωνητικά
* Πιτ Τέρνερ - μπάσο, δεύτερα φωνητικά

## Δισκογραφία
### Άλμπουμς

## Υποσημειώσεις


## Εξωτερικοί σύνδεσμοι

*  

Κατηγορία:Αγγλικά indie rock συγκροτήματα
Άθανις ο Συρακούσιος

Ο **Άθανις** ή **Αθάνας** 
ήταν ιστορικός συγγραφέας του 4<sup>ου</sup> π.Χ. αιώνα από τις Συρακούσες.

Έγραψε, σύμφωνα με τον Διόδωρο τον Σικελιώτη, 
ένα έργο δεκατριών βιβλίων στο οποίο εξιστορούσε τα γεγονότα της εποχής του Δίωνος. Το έργο, όπως αναφέρει ο Αθήναιος, έφερε τον τίτλο *"Σικελικά"*.
 
Στο πρώτο βιβλίο ο Άθανις περιέγραφε περιληπτικά τα τελευταία επτά χρόνια της βασιλείας του Διονυσίου Β΄ του Νεοτέρου, αρχίζοντας από το χρονικό σημείο που σταματούσε το ομότιτλο ημιτελές έργο του συμπατριώτη του Φιλίστου. Η ιστορία του τελείωνε, όπως πιθανολογείται, με τον θάνατο του Τιμολέοντος στο 13ο βιβλίο. Διασώθηκαν τρία μόνον αποσπάσματα που αναφέρονται από τον Αθήναιο και τον Πλούταρχο.

Ο Άθανις συμμετείχε στις εμφύλιες διαμάχες των Συρακουσών ως πολιτικός φίλος και συνεργάτης του Ηρακλείδη και αντίπαλος του Δίωνος.
 
Οι πολιτικές του απόψεις και η εχθρότητά του απέναντι στον Δίωνα προφανώς αντανακλώντο και στο ιστορικό του έργο. Εικάζεται ότι οι αρνητικές κρίσεις για τον Δίωνα που υιοθετεί ο Ρωμαίος βιογράφος του Κορνήλιος Νέπως προέρχονται μάλλον όλες από το έργο του Αθάνιος, μολονότι ο ίδιος ο Νέπως δεν τον κατονομάζει στις πηγές του.

## Παραπομπές


κατηγορία:Αρχαίοι Έλληνες ιστορικοί
κατηγορία:Αρχαίοι Συρακούσιοι
Bloc Party

Οι **Bloc Party** είναι αγγλικό ίντι ροκ συγκρότημα με Post-punk revival και Ποστ-Μπριτ ποπ στοιχεία που δημιουργήθηκε το 2003 στο Λονδίνο.

## Μουσικές επιρροές
Στις επιρροές των Bloc Party μπορούν συμπεριληφθούν συγκροτήματα όπως οι The Cure, οι Joy Division, οι Sonic Youth, οι Blur και οι The Smiths. Επίσης, ο Οκερέκε έχει δηλώσει ότι το άλμπουμ *Mogwai Young Team* των Mogwai άλλαξε τη ζωή του οδηγώντας τον στο μουσικό «*έτος μηδέν*»*.*

## Μέλη του συγκροτήματος
* Κιλ Οκερέκε - φωνητικά, ρυθμική κιθάρα, σάμπλερ
* Ράσελ Λίσακ - ηλεκτρική κιθάρα, σάμπλερ, πλήκτρα, δεύτερα φωνητικά
* Γκόρντον Μόουκς - μπάσο, δεύτερα φωνητικά, πλήκτρα, γκλόκενσπίελ

## Δισκογραφία
### Άλμπουμς

## Υποσημειώσεις


## Εξωτερικοί σύνδεσμοι

*  

Κατηγορία:Αγγλικά indie rock συγκροτήματα
Κατηγορία:Βρετανικά μουσικά συγκροτήματα
Κατηγορία:Συγκροτήματα της εναλλακτικής ροκ
Κάστρο Αετού Κωνσταντινούπολης

:::***για άλλες χρήσεις : [[Κάστρο Αετού]]***

Το **Κάστρο Αετού** (*[[τουρκικά]] : Aydos Kalesi *) είναι ένα κάστρο, ερειπωμένο σήμερα, στα ασιατικά περίχωρα της Κωνσταντινούπολης. Βρίσκεται στην κορυφή του ψηλότερου λόφου της περιοχής με ύψος  537 μέτρα. Το τουρκικό όνομα του, "Aydos", είναι τουρκοποίηση της λέξης "αετός".

Το κάστρο χτίστηκε στα τέλη του 13ου αιώνα από τους Βυζαντινούς και χρησιμοποιήθηκε κυρίως για την παρακολούθηση του παραλιακού δρόμου και της γύρω περιοχής. Το 1328 το κατέκτησαν οι Οθωμανοί υπό τον Ορχάν Γαζή.

Το κάστρο χτίστηκε με υλικά κυρίως από αργολιθοδομή και ασβεστόλιθο. Είναι ελλειπτικού σχήματος, μήκους περίπου 120 μέτρων και το πλατύτερο σημείο του φτάνει τα 50 μέτρα. Το φρούριο έχει δεξαμενή 12 μέτρων μήκους και 7,5 μέτρων πλάτους. Η δεξαμενή είναι πόλος έλξης για τους τουρίστες και σήμερα έχει πολλά διαφορετικά είδη ψαριών.

Πιστεύεται ότι το κάστρο, που δεν έχει ανασκαφεί ακόμα, ήταν μεγαλύτερο και ότι αυτό που σώζεται σήμερα είναι απλώς ένα μικρό μέρος του. Οι προηγούμενες μεγάλες πυρκαγιές κατέστρεψαν το κάστρο, έτσι ώστε μόνο έξι πύργοι με τις εισόδους και εξόδους τους και δύο μυστικά περάσματα έχουν διατηρηθεί στα δυτικά του κάστρου.

## Παραπομπές


## Βιβλιογραφία
* Paul Wittek: *The taking of Aydos Castle. A ghazi legend and its transformation.* In: George Makdisi (Hrsg.): *Arabic and Islamic Studies in Honor of Hamilton A. R. Gibb.* Harvard University Press, Cambridge, Mass. 1968, S. 662–672. (Google Books).
* William Hickmann: *The taking of Aydos Castle. Further considerations on a chapter from Aşikpaşazade.* In: *Journal of the American Oriental Society* 99, 1979, S. 399–407.

Κατηγορία:Κάστρα στην Τουρκία
Κατηγορία:Βυζαντινά κάστρα
Κατηγορία:Βυζαντινή Κωνσταντινούπολη
Κατηγορία:Κτίρια και κατασκευές στην Κωνσταντινούπολη
Γιάι-Γιάι

Το **Γιάι-Γιάι** (ισπανικά: *Llay-Llay*) είναι πόλη και κοινότητα στην επαρχία Σαν Φελίπε δε Ακονκάγουα στην Περιοχή Βαλπαραΐσο της κεντρικής Χιλής

Η κοινότητα δημιουργήθηκε στις 6 Απριλίου 1875. Αρχικά χτίστηκε ένας σιδηροδρομικός σταθμός για να εξυπηρετήσει τα τρία χυτήρια που υπήρξαν εκεί και αργότερα στις 6 Απριλίου 1875 με ανώτατο διάταγμα απέκτησε τον τίτλο της πόλης.

Το Γιάι-Γιάι εκτείνεται σε μια έκταση 349,1 χλμ²

Σύμφωνα με την απογραφή πληθυσμού-κατοικιών του 2002, η κοινότητα Γιάι-Γιάι είχε 21.644 κατοίκους.

Ως κοινότητα, το Γιάι-Γιάι είναι διοικητική διαίρεση του τρίτου επιπέδου της Χιλής που διοικείται από δημοτικό συμβούλιο και διευθύνεται από έναν δήμαρχο ο οποίος εκλέγεται άμεσα.

## Παραπομπές


## Εξωτερικοί σύνδεσμοι
* Δήμος του Γιάι-Γιάι 
* Indicadores comunales de Llaillay en la Biblioteca del Congreso Nacional de Chile Κοινοτικοί δείκτες του Γιάι-Γιάι στη βιβλιοθήκη του Κογκρέσου της Χιλής 
* Εθνικό Ινστιτούτο της Στατιστικής 

Κατηγορία:Πόλεις της Χιλής
Κατηγορία:Κοινότητες της Χιλής
Νεκτάριος

Το όνομα **Νεκτάριος** μπορεί να αναφέρεται:

*Νεκτάριος (όνομα), της ορθόδοξης εκκλησίας που εορτάζεται στις 9 Νοεμβρίου.

## Άγιοι
*Άγιος Νεκτάριος Αιγίνης, άγιος της ορθόδοξης εκκλησίας (9 Νοεμβρίου).
*Πατριάρχης Νεκτάριος, Κωνσταντινουπόλεως, 4ος αιώνας (11 Οκτωβρίου).
*Άγιος Νεκτάριος νεομάρτυρας Βρυούλων, από τα Βουρλά της Μικράς Ασίας που μαρτύρησε το 1820 (11 Ιουλίου).

## Πρόσωπα της Εκκλησίας
*Νεκτάριος ηγούμενος Κασούλων, 12ος αιώνας.
*Νεκτάριος Ιεροσολύμων, 17ος αιώνας.
*Μοναχός Νεκτάριος, αγωνιστής του 1821.

## Σύγχρονη εποχή
*Μητροπολίτης Αργολίδος Νεκτάριος Αντωνόπουλος, σήμερα.
*Μητροπολίτης Πέτρας και Χερρονήσου Νεκτάριος Παπαδάκης, σήμερα
*Μητροπολίτης Κερκύρας, Παξών και Διαποντίων Νήσων Νεκτάριος Ντόβας, σήμερα.

## Δείτε επίσης
*Ο Άγιος Νεκτάριος (ταινία), ταινία του ελληνικού κινηματογράφου.
Νεόκαστρο του Γιάντρα

Το **Νεόκαστρο** (*[[βουλγαρικά]] : Новград Крепост*) είναι ερειπωμένο βυζαντινό κάστρο στην Βόρεια Βουλγαρία κοντά στο Ρούσε. Βρίσκεται χτισμένο σε λόφο στις όχθες του ποταμού Γιάντρα κοντά στις εκβολές του στον Δούναβη. 

## Ιστορία
Χτίστηκε από τους Βυζαντινούς με την ονομασία Νεόκαστρο σε ιδιαίτερα στρατηγική θέση, από τον λόφο εποπτεύει όλη την περιοχή. Αργότερα κατακτήθηκε από τους Βούλγαρους και κράτησε την ίδια ονομασία αλλά στα Βουλγαρικά, Νόβγκραντ. Το 1388 καταστράφηκε από τους Οθωμανούς και όσοι κάτοικοι επέζησαν δημιούργησαν το κοντινό σημερινό χωριό Νόβγκραντ. 

## Περιγραφή
Το κάστρο είχε τριγωνικό σχήμα με ένα μεγάλο τείχος στα ανατολικά και τάφρο, είχε μήκος 200 μέτρα και πλάτος 96 μέτρα. Η είσοδος ήταν στα ανατολικά που ήταν το μόνο προσβάσιμο σημείο του, οι υπόλοιπες πλευρές του ήταν μεγάλος βράχος. 

## Πηγές
* Bulgarian Castles, Късноантична и средновековна крепост "Неокастро" / "Новград" 

Κατηγορία:Βυζαντινά κάστρα
Κατηγορία:Κάστρα στη Βουλγαρία
Η ωραία του κυρίου

***Η ωραία του κυρίου*** (πρωτότυπος τίτλος: Belle du seigneur) είναι μυθιστόρημα γραμμένο το 1968 από τον Ελβετό συγγραφέα Αλμπέρ Κοέν. Η ιστορία διαδραματίζεται στη Γενεύη του 1930. Είναι μία ρομαντική και συνάμα δραματική ιστορία για το πώς ερωτεύονται ο δυναμικός Σολάλ και η όμορφη και παντρεμένη Αριάν, με φόντο την μη σύμφωνη γνώμη της κοινωνίας και τις αντισημιτικές διαθέσεις που φαίνεται να υπάρχουν εναντίον του Εβραίου Σολάλ. Ο συγγραφές μας ταξιδεύει μέσα στα μυαλά των δύο εραστών με μοναδικό τρόπο και μας περιγράφει τα στάδια του έρωτα, με τελευταίο στάδιο την απόφαση του Σολάλ και της Αριάν να μείνουν ερωτευμένοι για πάντα.

## Μετάφραση στα ελληνικά
Το βιβλίο μεταφράστηκε στα ελληνικά από την Ιωάννα Χατζηνικολή και κυκλοφόρησε το 1990 από τις εκδόσεις Χατζηνικολή.

## Παραπομπές


Κατηγορία:Ερωτικά μυθιστορήματα
Κατηγορία:Μυθιστορήματα που έγιναν ταινίες
Κέντρο Τηλεόρασης του BBC

Το **Κέντρο Τηλεόρασης του BBC** (BBC Television Centre) ήταν η έδρα του BBC Τηλεόραση από το 1960 μέχρι το 2013. Επίσημα, εγκαινιάστηκε στις 29 Ιουνίου του 1960 και είναι από τις μεγαλύτερες εγκαταστάσεις στο είδος του στον κόσμο. Τα περισσότερα προγράμαματα των εθνικών τηλεοπτικών και ραδιοφωνικών σταθμών του BBC εξέπεμπαν από το συγκεκριμένο κτήριο.

Στις 12 Σεπτεμβρίου του 2010 το BBC ανακοινώσε ότι οι μεταδόσεις από το Κέντρο Τηλεόρασης θα σταματούσαν το 2013. Στις 13 Ιουνίου του 2011 το BBC ανακοίνωσε ότι το κτήριο θα πουληθεί.

Στις 16 Ιουλίου του 2012 ανακοινώθηκε ότι το κτήριο πουλήθηκε στην εταιρεία *Stanhope plc* για 200 εκατ. λίρες και ότι το BBC θα συνέχιζε να υπάρχει στο κτήριο, μέσω να θυγατρικών εταιρειών της BBC Studios and Post Production και BBC Worldwide. Το BBC Studios and Post Production μετακινήθηκε σε άλλα στούντιο, ώστε να επιστρέψει το 2015 και να διαχειρίζεται τα στούντιο 1, 2 και 3. Ωστόσο, τον Ιούλιο του 2014 ανακοινώθηκε η συμφωνία επιστροφής της εταιρείας στο κτήριο, εντός του 2017. όπως και οι υπόλοιποι ενοικιαστές λόγω ανακαίνισης του κτηρίου. Πλέον, το BBC Worldwide στεγάζεται στο BBC Media Centre και θα επιστρέψει στο κτήριο το 2015.

Τα ραδιόφωνα και τα τηλεοπτικά τμήματα ειδήσεων μετακινήθηκαν στο Ραδιομέγαρο, στο κέντρο του Λονδίνου. Το BBC News μετακινήθηκε στις νέες του εγκαταστάσεις στο Ραδιομέγαρο στις 18 Μαρτίου του 2013, αλλά πολλά προγράμματα συνέχισαν να εκπέμπουν από το Κέντρο Τηλεόρασης μέχρι τις 31 Μαρτίου του 2013. Το Κέντρο Τηλεόρασης του BBC ήταν μία από τις μεγαλύτερες εγκαταστάσεις στον κόσμο στο είδος του και το δεύτερο γηραιότερο τηλεοπτικό στούντιο στο Ηνωμένο Βασίλειο, μετά τα στούντιο του Granada, όπου στεγάζονταν η τηλεόραση του Granada για πολλές δεκαετίες.

## Παραπομπές


## Εξωτερικοί σύνδεσμοι
*Επίσημη Ιστοσελίδα

Κατηγορία:British Broadcasting Corporation
Κατηγορία:Κτίρια και κατασκευές στο Λονδίνο
Εκατό Χρόνια Μοναξιά

Το **''Εκατό Χρόνια Μοναξιά**' (πρωτότυπος τίτλος: Cien años de soledad, 1967) είναι μυθιστόρημα γραμμένο από τον βραβευμένο με Νόμπελ Λογοτεχνίας Κολομβιανό συγγραφέα Γκαμπριέλ Γκαρσία Μάρκες. Κεντρικοί ήρωες της ιστορίας είναι τα μέλη της οικογένειας Μπουενδία, τα οποία ακολουθεί ο αφηγητής περιγράφοντας παράξενες και φανταστικές ιστορίες από τη ζωή του καθενός. Το έργο, συγχρόνως με την αφήγηση λογικών σκέψεων και περιστατικών, διακατέχεται από το στοιχείο του παράλογου, καθώς επίσης και από στοιχεία παραμυθιού. Το μυθιστόρημα θεωρείται συχνά ως ένα από τα κορυφαία επιτεύγματα στην παγκόσμια λογοτεχνία. Αναγνωρίστηκε ως ένα από τα σημαντικότερα έργα της ισπανικής γλώσσας κατά το 4ο Διεθνές Συνέδριο της Ισπανικής Γλώσσας που πραγματοποιήθηκε στην Καρταχένα τον Μάρτιο του 2007.

Το μαγικό ρεαλιστικό ύφος και η θεματική ουσία του Εκατό Χρόνια Μοναξιά το καθιέρωσαν ως ένα σημαντικό αντιπροσωπευτικό μυθιστόρημα της λογοτεχνικής άνθησης της Λατινικής Αμερικής των δεκαετιών 1960 και 1970, που επηρεάστηκε υφολογικά από τον μοντερνισμό (ευρωπαϊκό και βορειοαμερικάνικο) και το κουβανέζικο Λογοτεχνικό κίνημα Vanguardia (Avangarde).

Από τότε που κυκλοφόρησε για πρώτη φορά τον Μάιο του 1967 στο Μπουένος Άιρες από την Editorial Sudamericana, το εκατό χρόνια μοναξιά έχει μεταφραστεί σε 46 γλώσσες και πούλησε περισσότερα από 50 εκατομμύρια αντίτυπα. Το μυθιστόρημα, που θεωρείται το μέγα έργο του Γκαρσία Μάρκες, παραμένει ευρέως αναγνωρισμένο και αναγνωρίζεται ως ένα από τα πιο σημαντικά έργα τόσο στον ισπανικό λογοτεχνικό κανόνα όσο και στην παγκόσμια λογοτεχνία.

Το 2024, το έργο διασκευάστηκε σε μια εξουσιοδοτημένη τηλεοπτική σειρά που κυκλοφόρησε στο Netflix και η παραγωγή ήταν από τους γιους του Γκαρσία Μάρκες.

## Παραπομπές


## Εξωτερικοί σύνδεσμοι
* 

Κατηγορία:Μυθιστορήματα του Γκαμπριέλ Γκαρσία Μάρκες
Κρις Σλέιντ

Ο **Κρις Σλέιντ** είναι Ουαλός ντράμερ της χαρντ ροκ μουσικής σκηνής, γνωστός ως μέλος των AC/DC στις αρχές της δεκαετίας του '90, όπως και των Manfred Mann's Earth Band, Asia και Tom Jones.

## Βιογραφία
Ο Σλέιντ γεννήθηκε στο Πόντιπριντ της Ουαλίας στις 30 Οκτωβρίου 1946.
Η καριέρα του ξεκίνησε το 1963, όταν έγινε μέλος των The Squires του Τομ Τζόουνς. Παρέμεινε στο συγκρότημα για έξι χρόνια, γνωρίζοντας, αρχικά, επιτυχία το 1965 με το σινγκλ "*It's Not Unusual*" και περιοδεύοντας με τον Τζόουνς σε Ευρώπη και Αμερική. Στη συνέχεια έγινε μέλος των Tomorrow, των οποίων τα φωνητικά είχε αναλάβει η Ολίβια Νιούτον-Τζον και κυκλοφόρησαν το ομώνυμο άλμπουμ τους.
Ο Σλέιντ δούλεψε σαν session μουσικός με τον Τομ Πάξτον το 1971 και τον Μάρτιο του 1972 σχημάτισε τους Manfred Mann's Earth Band. Μαζί τους, ηχογράφησε οκτώ άλμπουμ μέχρι το 1978, με τα Top-10 σινγκλ "*Joybringer*", "*Blinded By The Light*" και "*Davy's On The Road Again*". Με κάποια από τα μέλη των Earth Band, ο Σλέιντ σχημάτισε τους Terra Nova το 1978, κυκλοφορώντας ένα άλμπουμ.
Το 1979, ηχογράφησε ένα άλμπουμ με τον Κάι Όλσον και ένα με τον Φράνκι Μίλερ, πριν γίνει μέλος των Uriah Heep για τον δίσκο "*[[Conquest]]*". Στη συνέχεια συνεργάστηκε με τον κιθαρίστα των Bad Company, Μικ Ραλφς, στους Mick Ralphs Band οι οποίοι περιόδευσαν με τον κιθαρίστα των Pink Floyd, Ντέιβιντ Γκίλμορ.
Το 1984, έγινε μέλος των The Firm του Τζίμι Πέιτζ, του Πωλ Ρότζερς και του Τόνι Φράνκλιν. Μαζί τους ηχογράφησε τους επιτυχημένους δίσκους "*The Firm*" και "*Mean Business*", πριν συνεργαστεί με τον Γκάρι Μουρ για την περιοδεία του "*After The War*".
Σε μία από τις ζωντανές εμφανίσεις του με τον Μουρ, παραβρέθηκε ο κιθαρίστας των AC/DC, Μάλκολμ Γιανγκ και μερικές ημέρες αργότερα πρότεινε στον Σλέιντ να αντικαταστήσει τον Σάιμον Ράιτ στην θέση του ντράμερ των Αυστραλών. Ο Σλέιντ κυκλοφόρησε μαζί τους το ιδιαίτερα επιτυχημένο "*[[The Razor's Edge]]*" του 1990 και το ζωντανά ηχογραφημένο "*[[AC/DC Live]]*" δύο χρόνια αργότερα. Το 1994, αποχώρησε για να επιστρέψει στο συγκρότημα ο Φιλ Ραντ.
Μετά την συνεργασία του με τους AC/DC, εντάχθηκε στους Asia και κυκλοφόρησε μαζί τους δύο στούντιο άλμπουμ στις αρχές της δεκαετίας του '00. Το 2006, σχημάτισε τους Damage Control ηχογραφώντας δύο δίσκους και το 2011 τους MIWA με το άλμπουμ "*My Wish Is Your Command*".
Πλέον, περιοδεύει με τους The Chris Slade Timeline, γιορτάζοντας τα πενήντα χρόνια του ως ντράμερ της ροκ μουσικής.

## Δισκογραφία

## Παραπομπές


## Πηγές
* Bio - Chris Slade
* Discography - Chris Slade
* Manfred Mann's Earth Band - Band Members (Chris Slade)
* Chris Slade | Biography | AllMusic

## Εξωτερικοί σύνδεσμοι
* Επίσημη ιστοσελίδα του Κρις Σλέιντ 

Κατηγορία:Ροκ μουσικοί
Κατηγορία:Ουαλοί μουσικοί
Κατηγορία:Ντράμερς
Κατηγορία:Μέλη των AC/DC
Tumblr

Το **Tumblr **είναι μία πλατφόρμα μπλόγκινγκ, ενώ αποτελεί επίσης και κοινωνικό δίκτυο, με το οποία μπορεί ένας χρήστης να δημιουργήσει μπλογκ και να ανεβάσει δημοσιεύσεις, εικόνες, βίντεο, αποφθέγματα, τραγούδια, άρθρα και ηχητικά μηνύματα. Ιδρύθηκε το 2007 στην Νέα Υόρκη από τον Ντέιβιντι Καρπ. Οι χρήστες μπορούν να ακολουθήσουν άλλους χρήστες ή να επιλέξουν να μετατρέψουν το μπλογκ τους σε ιδιωτικό.

Η ιστοσελίδα έχει σχεδόν 91.7 εκατομμύρια δημοσιεύσεις την ημέρα και αποκτά περίπου 15.000 νέους χρήστες κάθε μέρα. Το 2013 η εταιρία Yahoo! αγόρασε το **Tumblr** για 1.1 δισεκατομμύρια δολάρια.

Μέχρι και την 1η Μαρτίου 2016, το Tumblr φιλοξενούσε πάνω από 282.100.000 blogs και έφτασε τα 555 εκατομμύρια μηνιαίους επισκέπτες. Η έδρα της εταιρείας βρίσκεται στην Νέα Υόρκη.
Είναι η 21η διασημότερη ιστοσελίδα στις Η.Π.Α. και 44η παγκοσμίως (Μάρτιος 2016). Θεωρείται από τις πλέον ανερχόμενες και ανταγωνιστικές.

Κατηγορία:Ιστότοποι
Κατηγορία:Μέσα κοινωνικής δικτύωσης
Κατηγορία:Ιστοσελίδες κοινωνικής δικτύωσης
Κατηγορία:Νικητές Webby Award
Κατηγορία:Επιστήμη υπολογιστών
Škoda Octavia (1959)

Το κλασικό **Škoda Octavia** ήταν μικρομεσαίο αυτοκίνητο που κατασκευάστηκε και διατέθηκε στην αγορά από την τότε τσεχοσλοβακική και σήμερα τσεχική εταιρεία Škoda Auto, μεταξύ του 1959 και του 1971. Το Octavia αντικατέστησε ταυτόχρονα τα μοντέλα 440 και 445. Τον τίτλο *Octavia*, που σημαίνει «όγδοη», τον πήρε επειδή επρόκειτο για το όγδοο μοντέλο αυτοκινήτου που κατασκεύασε η τότε υπό κρατικό πλέον έλεγχο Škoda Auto. Σε όλες τις εκδόσεις του, παρήχθη σε συνολικά 365.379 αντίτυπα. Ειδικότερα το 2-πορτο σεντάν εισήχθη τον Ιανουάριο του 1959 και διατηρήθηκε στην παραγωγή έως το 1964, ενώ το ίδιο έτος το Octavia αντικαταστάθηκε από το Škoda 1000 MB. Αντιθέτως, η εκδοχή Octavia station wagon εισήχθη το 1961 και διατηρήθηκε στην παραγωγή έως το 1971.

## Κινητήρες και επιδόσεις
thumb|left|Το ταμπλό ενός Škoda Octavia του 1960.

Το μοντέλο κυκλοφόρησε σε πέντε εκδόσεις, *Octavia*, *Octavia Super*, *Octavia TS*, *Octavia TS 1200* και *Octavia Combi* (station wagon), οι οποίες είχαν τους παρακάτω κινητήρες, τεχνικά χαρακτηριστικά και επιδόσεις:

## Διάδοχοι

Το Škoda Octavia του 1959 κυκλοφόρησε μαζί με το Felicia (που ήταν η καμπριολέ έκδοσή του) και τελικώς αντικαταστάθηκε από ένα εντελώς διαφορετικό αυτοκίνητο με κινητήρα και κίνηση πίσω, το Škoda 1000 MB του 1964 - 1969. Μέσα στο 1996, το όνομα *Octavia* επιλέχθηκε εκ νέου σε αυτοκίνητο της Škoda Auto, στο μεσαίο Škoda Octavia, που σήμερα βρίσκεται στην τέταρτη γενιά του.

## Φωτοθήκη

Αρχείο:Skoda-Octavia-2.jpg|Škoda Octavia, μοντέλο του 1963.
Αρχείο:Škoda Octavia.jpeg|Škoda Octavia Super, μοντέλο του 1959.
Αρχείο:286. Pekka Anttalainen and Tapani Valo, Skoda Octavia TS (6002644365).jpg|Škoda Octavia, έκδοση *Touring Sport*.
Αρχείο:2014 Škoda Museum, Škoda Octavia Combi typ 993 c 1964 02.JPG|Octavia Combi, μοντέλο του 1964.
Αρχείο:2014 Škoda Museum, Škoda Octavia Combi typ 993 c 1964 03.JPG|Το πίσω μέρος του προηγούμενου.
Αρχείο:2010-07-30 Skoda Octavia Combi (1959 - 1971) (4).jpg|Η πίσω πόρτα της έκδοσης station wagon.
Αρχείο:Škoda Octavia engine at the Szocialista Jáműipar Gyöngyszemei 2008.jpg|Ο κινητήρας του Škoda Octavia.


## Αναφορές


## Πηγές
* Michael Sedgwick and Mark Gillies, A-Z of Cars 1945 – 1970.
* Bernard Vermeylen, Voitures des pays de l'Est, Boulogne-Billancourt, ETAI, 2008, 239 p. (ISBN 9782726888087, OCLC 470767381).

## Εξωτερικοί σύνδεσμοι

* Škoda Auto Škoda website.
* http://www.cck-brno.com Classic Car Króžek Brno.

Octavia 1959
Κατηγορία:Μικρομεσαία αυτοκίνητα
Κατηγορία:Τσεχικά αυτοκίνητα
Κατηγορία:Αυτοκίνητα ράλλυ
Myst

Το ***Myst*** είναι βιντεοπαιχνίδι παζλ και περιπέτειας, που σχεδιάστηκε και σκηνοθετήθηκε από τους αδελφούς Robyn και Rand Miller. Αναπτύχθηκε από την Cyan (νυν Cyan Worlds) και δημοσιεύθηκε από την Brøderbund. Οι Millers άρχισαν να εργάζονται στο Myst το 1991 και κυκλοφόρησε για Mac OS στις 24 Σεπτεμβρίου του 1993, ήταν το μεγαλύτερο project της Cyan μέχρι σήμερα. Οι διασκευές του παιχνιδιού έχουν κυκλοφορήσει για το Sega Saturn, PlayStation, 3DO, Microsoft Windows, Atari Jaguar CD, CD-i, AmigaOS, PlayStation Portable, Nintendo DS, iOS, και το Nintendo 3DS.

Το *Myst* βάζει τον παίκτη στο ρόλο του Ξένου (Stranger), ο οποίος χρησιμοποιεί ένα ειδικό βιβλίο για να ταξιδέψει στο νησί του Myst. Εκεί, ο παίκτης χρησιμοποιεί άλλα ειδικά βιβλία που έχουν γραφτεί από έναν τεχνίτη και εξερευνητή που ονομάζεται Atrus, και ο παίκτης ταξιδεύει σε διάφορους κόσμους γνωστούς ως "Ages". Υπάρχουν ενδείξεις που βρίσκονται σε καθένα από αυτά τα Ages που βοηθάνε τον παίκτη να ανακαλύψει το παρελθόν των χαρακτήρων του παιχνιδιού. Το παιχνίδι έχει πολλές καταλήξεις, ανάλογα με τη διάρκεια της δράσης.

Μετά την κυκλοφορία, το *Myst* ήταν μεγάλη επιτυχία, με τους κριτικούς που εγκωμιάζουν την ικανότητα του παιχνιδιού να βυθίζει τους παίκτες στο φανταστικό κόσμο. Το *Myst* ήταν το καλύτερο σε πωλήσεις παιχνίδι για PC μέχρι το *[[The Sims]]* να υπερβεί τις πωλήσεις του το 2002. Το Myst βοήθησε την πρόοδο της τότε εκκολαπτόμενης τεχνολογίας CD-ROM. Η επιτυχία του Myst ήταν η αφορμή για την γέννηση μιας τριλογίας με τέσσερα βιντεοπαιχνίδια, τη συνέχεια του Myst το *[[Riven]]*, το *[[Myst III: Exile]]*, το *[[Myst IV: Revelation]]* και τον τελευταίο τίτλο της σειράς *[[Myst V: End of Ages]]*, καθώς και πολλά spin-off παιχνίδια και μυθιστορήματα.

## Παραπομπές


## Εξωτερικοί σύνδεσμοι
* 
* 

Κατηγορία:Myst
Κατηγορία:Βιντεοπαιχνίδια του 1993
Κατηγορία:Βιντεοπαιχνίδια περιπέτειας πρώτου προσώπου
Κατηγορία:Βιντεοπαιχνίδια παζλ
Κατηγορία:Βιντεοπαιχνίδια Amiga
Κατηγορία:Βιντεοπαιχνίδια του PlayStation
Κατηγορία:Βιντεοπαιχνίδια του PlayStation Portable
Κατηγορία:Βιντεοπαιχνίδια του Sega Saturn
Κατηγορία:Βιντεοπαιχνίδια του iOS
Κατηγορία:Βιντεοπαιχνίδια του Nintendo DS
Κατηγορία:Βιντεοπαιχνίδια του Nintendo 3DS
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια των Mac OS
Κατηγορία:Βιντεοπαιχνίδια της Cyan Worlds
Κατηγορία:Βιντεοπαιχνίδια της Psygnosis
Κατηγορία:Βιντεοπαιχνίδια της Sunsoft
Κατηγορία:Βιντεοπαιχνίδια του 3DO
Κατηγορία:Βιντεοπαιχνίδια ανεπτυγμένα στις Ηνωμένες Πολιτείες
Κατηγορία:Βιντεοπαιχνίδια του CD-i
Άγγελος Βαλταδώρος

Ο **Άγγελος Βαλταδώρος** του Δημητρίου ήταν Έλληνας πολιτικός και βουλευτής στην Ημαθία από το 1981 ως το 1989.

## Βιογραφικό
Γεννήθηκε το 1916. Στη Νάουσα συνετέλεσε στην ίδρυση γηροκομείων, τεχνικών σχολών, παιδικών σταθμών και αθλητικών κέντρων. Υπήρξε γενικός γραμματέας του υπουργείου Βορείου Ελλάδος από το 1977 ως το 1981.

Ανέπτυξε συγγραφικό έργο.
Εξελέγη για πρώτη φορά βουλευτής με τη Νέα Δημοκρατία στις εκλογές του 1981 και επανεξελέγη το 1985.

Στις 13 Νοεμβρίου 1980 ορκίστηκε πρόεδρος του Οργανισμού Λιμένος Θεσσαλονίκης (ΟΛΘ).

Πέθανε το 2002.

## Παραπομπές


Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Ημαθίας
Πύργος του Ακσακάλε

Ο **Πύργος του Ακσακάλε** είναι μικρό φρούριο στην Τουρκία στην πόλη Ακσαμπάτ που βρίσκεται 18 χλμ δυτικά της Τραπεζούντας. 

Χτισμένο σε ένα πλάτωμα με θέα τη θάλασσα, το κάστρο πιστεύεται ότι κατασκευάστηκε από τον αυτοκράτορα Αλέξιο Β΄ (1297-1330) για την προστασία κατά των επιθέσεων των Σελτζούκων. Το φρούριο υπερασπίστηκε από τους βυζαντινούς για άλλα επτά χρόνια μετά την άλωση της Τραπεζούντας, έως ότου εξαγοράστηκε από τον Μαχμούτ Πασά, ένας από τους διοικητές του Μεχμέτ Β΄.

## Παραπομπές


## Εξωτερικοί σύνδεσμοι
* Towers of Trabzon (gallery)

Κατηγορία:Κάστρα στην Τουρκία
Κατηγορία:Βυζαντινοί πύργοι
Κατηγορία:Αυτοκρατορία της Τραπεζούντας
Κατηγορία:Κτίρια και κατασκευές στην Τραπεζούντα
Μελάνθιος (ιστορικός)

Ο ιστορικός **Μελάνθιος** αναφέρεται από τον Αρποκρατίωνα και το Λεξικό της Σούδας ως συγγραφέας μιας Ατθίδος αποτελούμενης από δύο τουλάχιστον βιβλία.
Ένα ακόμη έργο του με τίτλο *Περί των εν Ελευσίνι μυστηρίων* μνημονεύεται από τον Αθήναιο και τον Σχολιαστή του Αριστοφάνους.

Καμιά άλλη πληροφορία δεν είναι γνωστή για τον Μελάνθιο ούτε καν η εποχή στην οποία έζησε. 
Από τα έργα του διασώθηκαν  πέντε αποσπάσματα (ένα από την *Ατθίδα* και τέσσερα από το *Περί μυστηρίων*).
 

## Παραπομπές


Κατηγορία:Αρχαίοι Έλληνες ιστορικοί
Κατηγορία:Ατθιδογράφοι
Ερίκ Τιέ Μπι

Ο **Ερίκ Τιέ Μπι** (γεννημένος στις 20 Ιουλίου 1990) είναι Γαλλοϊβοριανός ποδοσφαιριστής, ο οποίος αγωνίζεται για λογαριασμό του Αστέρα Τρίπολης στην Ελληνική Σούπερ Λίγκα.

Αγωνίζεται στη θέση του αμυντικού μέσου και βρισκόταν στην προηγούμενη ομάδα του από τη σεζόν 2010–11. Ο Τιέ Μπι είναι παλαιό στέλεχος των τμημάτων υποδομής της Ολιμπίκ Λυών και ξεκίνησε τη σταδιοδρομία του στη συγκεκριμένη ομάδα. Πραγματοποίησε συνολικά 50 συμμετοχές με τη δεύτερη ομάδα του συλλόγου, η οποία αγωνιζόταν στο Ερασιτεχνικό Πρωτάθλημα Γαλλίας, κατακτώντας δύο τίτλους πρωταθλητή με τη δεύτερη ομάδα του συλλόγου προτού μεταπηδήσει με ελεύθερη μεταγραφή στην Εβιάν τον Μάιο του 2010. Ο Τιέ Μπι πραγματοποίησε το επαγγελματικό του ντεμπούτο στις 30 Ιουλίου 2010 σε μία αναμέτρηση για το Λιγκ Καπ Γαλλίας απέναντι στην Στρασμπούρ. Εισήλθε ως αλλαγή στη συγκεκριμένη αναμέτρηση, όπου η Εβιάν πήρε τη νίκη με σκορ 5–4 στη διαδικασία των πέναλτι. Ο Τιέ Μπι πραγματοποίησε το ντεμπούτο του στο πρωτάθλημα μία εβδομάδα αργότερα αγωνιζόμενος στη νίκη της ομάδας του με σκορ 2–0 επί της Μετς.

## Παραπομπές


## Εξωτερικοί Σύνδεσμοι

* 
* 

Κατηγορία:Γάλλοι ποδοσφαιριστές
Κατηγορία:Ιβοριανοί ποδοσφαιριστές
Κατηγορία:Ποδοσφαιριστές Εβιάν-Τονόν-Γκαγιάρ
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Αστέρα Τρίπολης
Κατηγορία:Αμυντικοί ποδοσφαιριστές
Κατηγορία:Μέσοι ποδοσφαιριστές
Κλείδημος

Ο **Κλείδημος** ή **Κλειτόδημος** 
ήταν Αθηναίος ιστορικός του 4ου ή 5ου π.Χ. αιώνος, ο αρχαιότερος των ατθιδογράφων σύμφωνα με τον Παυσανία. 

Ο Αθήναιος μνημονεύει τους τίτλους τεσσάρων έργων του: 
- *Εξηγητικός*, μια έμμετρη μάλλον περιγραφή θρησκευτικών εθίμων και ιεροτελεστιών.
- *Ατθίς* ή *Λόγος Αττικός*, 
ιστορία της Αττικής από τους μυθικούς χρόνους μέχρι την εποχή των περσικών πολέμων σε τουλάχιστον δώδεκα βιβλία 
(έργο  που πιθανώς χρησιμοποίησε ο Αριστοτέλης - μαζί με τον αντίστοιχο του Ανδροτίωνος - κατά την συγγραφή της *Αθηναίων πολιτείας* του).  
- *Πρωτογονία*, με μυθολογικό περιεχόμενο.
- *Νόστοι*.

Ο Κλείδημος αναφέρεται επίσης από τον Πλούταρχο (που τον κατηγορεί πάντως για απεραντολογίες), 
τον Αριστοτέλη,   
τον Θεόφραστο , τον Αρποκρατίωνα, τον Ησύχιο, τον Σουίδα, τον Κωνσταντίνο τον Πορφυρογέννητο
, το Λεξικό του Φωτίου. Διασώθηκαν συνολικά 30 αποσπάσματα.

## Παραπομπές


κατηγορία:Αρχαίοι Έλληνες ιστορικοί
κατηγορία:Ατθιδογράφοι
κατηγορία:Αρχαίοι Αθηναίοι
Μεθυλοκυκλοβουταδιένιο

Το **μεθυλοκυκλοβουταδιένιο** (αγγλικά *methylcyclobutadiene*) είναι οργανική χημική ένωση, που περιέχει άνθρακα και υδρογόνο, με χημικό τύπο C5H6. Το μόριό του αποτελείται από τέσσερα (4) άτομα άνθρακα, που σχηματίζουν έναν τετραγωνικό δακτύλιο, και ένα πέμπτο που βρίσκεται εκτός δακτυλίου και ενώνεται με αυτόν. Τα τρία (3) από τα τέσσερα άτομα άνθρακα του δακτυλίου ενώνονται με ένα (1) άτομο υδρογόνου το καθένα, ενώ το τέταρτο ενώνεται με μεθύλιο.
Εφόσον το μόριό του περιέχει μόνο άτομα υδρογόνου και άνθρακα, το μεθυλοκυκλοβουταδιένιο ταξινομείται στους υδρογονάνθρακες. Το μεθυλοκυκλοβουταδιένιο είναι ένας εξαιρετικά ασταθής υδρογονάνθρακας, όπως και η μητρική του ένωση, δηλαδή το κυκλοβουταδιένιο.

## Σύνθεση

### Με αφυδάτωση μεθυλο-2-κυκλοβουτενόλης

Με ενδομοριακή αφυδάτωση μιας από τις μεθυλο-2-κυκλοβουτενόλες παράγεται μεθυλοκυκλοβουταδιένιο. Η αντίδραση ευνοείται σε σχετικά υψηλές θερμοκρασίες, >150&nbsp;°C:

**μεθυλο-2-κυκλοβουτενόλη**\mathrm{ \xrightarrow[>150^oC]{\pi .H_2SO_4} H_2O +} **μεθυλοκυκλοβουταδιένιο**


### Με απόσπαση υδραλογόνου από μεθυλο-3-αλοκυκλοβουτένιο

Με απόσπαση υδραλογόνου (HX) από 3-αλομεθυλοκυκλοβουτένιο παράγεται μεθυλοκυκλοβουταδιένιο:

**3-αλομεθυλοκυκλοβουτένιο**
\mathrm{+ NaOH \xrightarrow[\triangle]{ROH} NaX + H_2O +} **μεθυλοκυκλοβουταδιένιο**


### Με απόσπαση αλογόνου από 3,4-διαλο-1-μεθυλοκυκλοβουτένιο

Με απόσπαση αλογόνου (X2) από 3,4-διαλο-1-μεθυλοκυκλοβουτένιο παράγεται κυκλοβουταδιένιο:

**3,4-διαλο-1-μεθυλοκυκλοβουτένιο**
\mathrm{+ Zn \xrightarrow{} ZnX_2 +} **μεθυλοκυκλοβουταδιένιο**


### Με αποικοδόμηση μεθυλο-2-πυρόνης

Με θερμική αποικοδόμηση 4-μεθυλο-2-πυρόνης ή 5-μεθυλο-2-πυρόνης μπορεί να ληφθεί μεθυλοκυκλοβουταδιένιο, μετά από έκλυση διοξειδίου του άνθρακα.

**4-μεθυλο-2-πυρόνη** \mathrm{\xrightarrow{\triangle} CO_2 \uparrow +} **μεθυλοκυκλοβουταδιένιο**
ή
**5-μεθυλο-2-πυρόνη** \mathrm{\xrightarrow{\triangle} CO_2 \uparrow +} **μεθυλοκυκλοβουταδιένιο**


## Χημικές ιδιότητες

### Διμερισμός

Είναι εξαιρετικά ασταθές και γι' αυτό, απουσία άλλων αντιδραστηρίων, διμερίζεται με αντίδραση τύπου αντίδραση τύπου Diels-Alder.

## Πηγές

* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982

## Σημειώσεις και αναφορές


Κατηγορία:Αντιαρωματικοί υδρογονάνθρακες
Κατηγορία:C5
Αυξέντιος Μεδιολάνων

Ο **Αυξέντιος Μεδιολάνων** (πέθανε το 374), ήταν θεολόγος και επίσκοπος των Μεδιολάνων από το 355 ως το 374, οπότε και πέθανε.

Ο Αυξέντιος ήταν αρειανός, και γι' αυτόν τον λόγο η Ρωμαιοκαθολική εκκλησία δεν τον περιλαμβάνει στους καταλόγους των καθολικών επισκόπων των Μεδιολάνων, θεωρώντας τον *εισβολέα*.

Ο Αυξέντιος θεωρήθηκε ως ο μεγάλος αντίπαλος των δογμάτων που επικυρώθηκαν από την Σύνοδο της Νίκαιας, στη Δύση. Οι πεποιθήσεις του δέχθηκαν κριτική από τον Ιλάριο του Πουατιέ.

## Υποσημειώσεις

Κατηγορία:Εκκλησιαστικοί συγγραφείς
Κατηγορία:Αντιτριαδισμός
Κατηγορία:Αρειανισμός
Κατηγορία:Επίσκοποι του 4ου αιώνα
Κατηγορία:Επίσκοποι και Αρχιεπίσκοποι Μιλάνου
Κατηγορία:Βυζαντινοί επίσκοποι
Dia (λογισμικό)

Το **Dia** 
είναι ελεύθερο και ανοιχτό λογισμικό γενικού σκοπού για λογισμικό διαγραμμάτων, που αναπτύχθηκε αρχικά από τον Alexander Larsson. Το Dia χρησιμοποιεί μια ελεγχόμενη απλή διεπαφή εγγράφου (SDI) παρόμοια με το GIMP και το Inkscape.

## Χαρακτηριστικά
Το Dia έχει μια αρθρωτή σχεδίαση με πολλά διαθέσιμα σύνολα σχημάτων για διαφορετικές ανάγκες: διαγράμματα ροής, διαγράμματα δικτύου, διαγράμματα κυκλωμάτων κ.λ.π. Δεν περιορίζει την ταυτόχρονη τοποθέτηση συμβόλων και συνδέσμων από διάφορες κατηγορίες.

Το Dia έχει ειδικά αντικείμενα που βοηθούν τη σχεδίαση πρότυπα σχέσεων οντοτήτων (καταργήθηκε με το tedia2sql ή νεότερα parsediasql που μπορούν να χρησιμοποιηθούν για να δημιουργήσουν την SQL DDL), διαγράμματα της ενιαίας γλώσσας προτύπων (UML), διαγράμματα ροής, διαγράμματα δικτύου και απλών ηλεκτρικών κυκλωμάτων. Είναι δυνατό επίσης, να προστεθεί υποστήριξη για νέα σχήματα γράφοντας απλά αρχεία XML, χρησιμοποιώντας ένα υποσύνολο των κλιμακώσιμων γραφικών διανυσμάτων (SVG) για τη σχεδίαση ενός σχήματος.

Το Dia φορτώνει και αποθηκεύει διαγράμματα σε μια προσαρμοσμένη μορφή XML, που είναι, από προεπιλογή, συμπιεσμένη με gzip για εξοικονόμηση χώρου και μπορεί να εκτυπώσει μεγάλα διαγράμματα που καλύπτουν πολλές σελίδες.. Μπορείτε, επίσης, να γράψετε σενάρια χρησιμοποιώντας τη γλώσσα προγραμματισμού Python.

## Εξαγωγές
Το Dia μπορεί να εξάγει διαγράμματα σε ποικίλες μορφές που συμπεριλαμβάνουν τα παρακάτω:
* EPS (Ενσωματωμένα PostScript)
* SVG (Κλιμακώσιμα γραφικά διανυσμάτων)
* DXF (Η μορφή ανταλλαγής σχεδίων του Autocad)
* CGM (Τα μετα-αρχεία γραφικών υπολογιστή που ορίστηκε κατά τα  πρότυπα ISO)
* WMF (Μετα-αρχεία Windows)
* PNG (Φορητά γραφικά δικτύου)
* JPEG (Joint Photographic Experts Group)
* VDX (Το XML της Microsoft για σχεδίαση Visio)

## Ανάπτυξη
Το Dia δημιουργήθηκε αρχικά από τον Alexander Larsson, αλλά μετακινήθηκε GNOME και σε άλλα έργα. Ο James Henstridge ανέλαβε έπειτα ως επικεφαλής της ανάπτυξης, αλλά συνέχισε με άλλα έργα. Τον ακολούθησαν οι Cyrille Chepelov και Lars Ræder Clausen.

Το Dia συντηρείται από μια ομάδα προγραμματιστών: Hans Breuer, Steffen Macke και Sameer Sahasrabuddhe.

Το Dia είναι γραμμένο σε C και έχει ένα σύστημα επέκτασης, που επίσης υποστηρίζει τη συγγραφή επεκτάσεων σε Python.

## Δείτε επίσης
* Diagramming software
* List of UML tools
* List of vector graphics editors
* Graphviz
* ATLAS Transformation Language – Dia diagrams may be generated by ATL model transformations
* 

## Παραπομπές


## Εξωτερικοί σύνδεσμοι

* Dia Project Homepage
* Dia for Windows

Κατηγορία:Λογισμικό GNOME
Κατηγορία:Διαλειτουργικό λογισμικό
Κατηγορία:Λογισμικό Linux
Κατηγορία:Λογισμικό που χρησιμοποιεί GTK+
Κάστρο της Τραπεζούντας

μικρογραφία|τα Τείχη του κάστρου
Το **Κάστρο της Τραπεζούντας** (*[[τουρκικά]] : Trabzon Kalesi*) είναι βυζαντινό κάστρο στην Τραπεζούντα της Βορειοανατολικής Τουρκίας.  Κατασκευασμένο την βυζαντινή εποχή και επισκευασμένο από τους Οθωμανούς βρίσκεται χτισμένο σε τρία επίπεδα σε λόφο της πόλης στην ακτή της Μαύρης Θάλασσας. Αποτελείται από τρία τμήματα, την Άνω Φρούριο (Yukari Χισάρ), το Μέσο Φρούριο (Orta Χισάρ) και το Κάτω Κάστρο (Aşağı Χισάρ). 

## Περιγραφή
Το Άνω Φρούριο ή ακρόπολη κτίστηκε ως η πρώτη κατασκευή στην αρχαιότητα το 2000 π.Χ.. Μερικές από τις πρώτες πηγές αναφέρουν την ύπαρξη ερειπίων και δομών, όπως ιππόδρομος, πύργος, λουτρά και το παλάτι. Η ακρόπολη υπέστη διάφορες τροποποιήσεις στην ιστορία κατά την διαέρκεια της αυτοκρατορίας της Τραπεζούντας ήταν το διοικητικό κέντρο. Τα τείχη της είναι υψηλότερα από ότι τα άλλα μέρη. Είναι ενισχυμένα στα νότια με τα υψηλότερα και πιο παχιά τείχη και πύργους. Μερικές επιγραφές από την οθωμανική εποχή, που βρέθηκαν μεταξύ των τείχων της  ακρόπολη μπορεί να δει κανείς σήμερα στο Μουσείο της Τραπεζούντας.

Το Μέσο φρούριο χτίστηκε από τον Αλέξιο Β΄ της Τραπεζούντας (βασίλεψε το 1297-1330), με ακανόνιστο σχήμα. Έχει από δύο πύλες σε κάθε πλευρά , εδώ έμεναν οι ευγενείς και οι πλούσιες οικογένειες της πόλης. Αξιοσημείωτα κτίρια που διασώζονται είναι η εκκλησία της Παναγίας χρυσικέφαλος και σήμερα λειτουργεί ως τζαμί, η εκκλησία του Αγίου Ευγένιου σήμερα επίσης τζαμί, το κτίριο του Διοικητή, η γέφυρα του Ζαγανού, ο πύργος Χαμαμί, Αμάσεια Τζαμί, και άλλα.

Το Κάτω φρούριο ή Εξώκαστρον.  απλώνεται στα δυτικά από πύργο του Ζαγανού μέχρι τη θάλασσα, αυτό το τμήμα του Κάστρου της Τραπεζούντας χτίστηκε επίσης από τον Αλέξιο Β΄, στα ανατολικά υπάρχουν δύο πύλες. Σε αυτό το τμήμα διασώζονται τα κτίρια : η εκκλησία του Αγίου Ανδρέα σήμερα τζαμί, οθωμανικά λουτρά, οθωμανικοί κρήνες και τζαμιά.

Τα περισσότερα από τα τείχη της πόλης σώζονται και είναι από τα παλαιότερα κτήρια της πόλης. Το παλαιότερο μέρος τους μπορεί να χρονολογηθεί τον 1ο αιώνα μ.Χ. κατά τη διάρκεια της Ρωμαϊκής Αυτοκρατορίας. Οι ιστορικές πηγές παρέχουν πληροφορίες σχετικά με παλαιότερες φάσεις κατασκευής τους. Ο Ξενοφών, ο οποίος επισκέφθηκε την πόλη του 5ου αιώνα π.Χ., αναφέρεται, επίσης, την ύπαρξη των τειχών της πόλης.

Το 1921 οι εναπομείναντες χριστιανοί της πόλης, διατάχθηκαν από τις δημοτικές αρχές να διαλύσει τος φρούριο και να χρησιμοποιήσουν το χαλίκι από τις πέτρες του που έσπαγαν για την κατασκευή δρόμων.

## Ιστορία
Το κάστρο ήταν η έδρα της Αυτοκρατορίας της Τραπεζούντας και κατοικία των αυτοκρατόρων της, χτίστηκε για αυτό τον σκοπό στα ερείπια αρχαίας ακρόπολης. Το 1458 μετά από 32 ημέρες πολιορκία παραδόθηκε έπειτα από συμφωνία στους Οθωμανούς. 

## Παραπομπές


Κατηγορία:Κάστρα στην Τουρκία
Κατηγορία:Βυζαντινά κάστρα
Κατηγορία:Αυτοκρατορία της Τραπεζούντας
BYD G6

Το **BYD G6** είναι μεγαλομεσαίο αυτοκίνητο της κατηγορίας D, που παρήχθη από την κινεζική αυτοκινητοβιομηχανία BYD Auto, μεταξύ του 2011 και του 2018. Κυκλοφόρησε για πρώτη φορά στην Κίνα στις 26 Σεπτεμβρίου 2011, ως ο επίσημος διάδοχος του BYD F6 και, όπως και ο προκάτοχός του, διατέθηκε αποκλειστικά ως 4-πορτο σεντάν 3 όγκων. Τον Οκτώβριο του 2014, το μοντέλο υπέστη μια έντονη ανανέωση. Αντικαταστάθηκε το 2020 από το BYD Han.

## Τεχνικά χαρακτηριστικά
Το BYD G6 προσφέρθηκε με δύο 4-κύλινδρους σε σειρά (I4) κινητήρες βενζίνης: 

* 1.5 λίτρων (1.497 cm³) turbo, υπό τον κωδικό **TID**, εξ ολοκλήρου αλουμινένιο, που είχε σχεδιαστεί από την ίδια την BYD Auto. Η ισχύς του είναι 113 kW (154 PS; 152 bhp) και η ροπή 240 N·m (177 lb·ft). Συνδυαζόταν αποκλειστικά με 6-τάχυτο αυτόματο κιβώτιο διπλού συμπλέκτη.
* 2.0 λίτρων (1.991 cm³), υπό τον κωδικό **483QB**, που είχε σχεδιαστεί από την Mitsubishi. Η ισχύς του είναι 103 kW (140 PS; 138 bhp) και η ροπή 186 N·m (137 lb·ft). Συνδυαζόταν αποκλειστικά με 5-τάχυτο μηχανικό κιβώτιο.

## Εξωτερικοί σύνδεσμοι

* Η επίσημη ιστοσελίδα του BYD G6 (στα κινέζικα) 
* Business Wire: «BYD High-end G6 Sedan Leads Domestic Unit Sales». 18 January 2012.

G6
Κατηγορία:Μεσαία αυτοκίνητα
Κατηγορία:Κινέζικα αυτοκίνητα